Publication: Magyar Közlöny
Issue: MK-1999-118 (Year: 1999, Number: 118)
Era: 1990-2004
Section: 11/1992. (III. 5. ) AB határozatában — rámutatott arra,
Paragraph Index: 1701

8. § (2) bekezdésével sem. Az Alkotmány 8. § (2) bekezdése szerint „A Magyar Köztársaságban az alapvető jogokra és kötelezettségekre vonatkozó szabályokat törvény állapítja meg.” Az Alkotmány 70/E. §-ában rendelkezik a társadalombiztosításról mint a szociális biztonsághoz való jog intézményi garanciájáról. A Jat. 5. § j) pontja kimondja, hogy az állampolgárok alapvető jogai körében törvényben kell szabályozni az egészségügyi ellátást és a társadalombiztosítást. Az Alkotmány 8. § (2) bekezdésében foglalt előírás biztosítékaként a Jat. 15. § (2) bekezdése a jogalkotási felhatalmazással kapcsolatos törvényi követelmények között kimondja, hogy a szabályozás körébe tartozó alapvető jogok és kötelezettségek szabályozására nem lehet felhatalmazást adni. Mindezekből azonban nem következik, hogy a nyugdíjak emelésének évközi korrekciójára nem adható felhatalmazás a Kormánynak.

Source: https://magyarkozlony.hu/hivatalos-lapok/b6f88caafd30db239e4f54c29c63637f92fc4d12/dokumentumok/1cac48810787a4f86af4d7d07ed88e82d87bf08d/letoltes